Seretse Khama
Seretse Khama var en botswansk politiker og landets første præsident 1966-1980.
Khama, der var af høvdingefamilie, giftede sig i 1948, mens han studerede i England, med en britisk kvinde. Det vakte stor opstandelse og medvirkede til, at den britiske regering 1950-56 forbød Khama at vende hjem.
Seretse Khama vendte hjem som privatperson og grundlagde Botswana Democratic Party (BDP) i 1962. Ved Botswanas selvstændighed i 1966 blev han præsident. Khamas styre var præget af stabilitet og økonomisk fremgang; desuden arbejdede han for at fremme menneskerettighederne i Afrika.